สินเชื่อฟอร์โฮมแตะหมื่นล.
ธอส.ปลื้มยอดสินเชื่อ "ฟอร์ โฮม" ดอกเบี้ย 3 ปี เฉลี่ย 3.43% วิ่งฉิว หลังผู้มีรายได้น้อยแห่กู้บ้านหลังไม่เกิน 3 ล้าน
27 มิ.ย. 2560

ธอส.ปลื้มยอดสินเชื่อ "ฟอร์ โฮม" ดอกเบี้ย 3 ปี เฉลี่ย 3.43% วิ่งฉิว หลังผู้มีรายได้น้อยแห่กู้บ้านหลังไม่เกิน 3 ล้านนายฉัตรชัย ศิริไล กรรมการผู้จัดการธนาคารอาคารสงเคราะห์ (ธอส.) เปิดเผยว่า โครงการสินเชื่อบ้าน "ฟอร์ โฮม" (FOR HOME) มีวงเงิน 1 หมื่นล้านบาท ได้เปิดให้กู้มาตั้งแต่ต้นเดือน ถึงล่าสุดนี้ 25 มิ.ย. มียอดยื่นขอสินเชื่อแล้วกว่า 9,000 ล้านบาท ถือเป็นไปตามเป้าหมายที่คาดว่าน่าจะสามารถปล่อยสินเชื่อได้หมดทั้ง 1 หมื่นล้านบาท ภายใน 1 เดือนทั้งนี้ คาดว่าช่วงที่เหลืออีก 1 สัปดาห์ ก่อนสิ้นเดือนนี้จะมีคนยื่นขอสินเชื่อเข้ามาเป็นจำนวนมาก เนื่องจากโครงการคิดดอกเบี้ยผ่อนปรน โดยดอกเบี้ยคงที่ในช่วงปีที่ 1-2 เท่ากับ 2.90% ปีที่ 3 ดอกเบี้ยเท่ากับ 4.50%สำหรับปีที่ 4 จนถึงตลอดอายุ สัญญากู้แยกเป็นกรณีลูกค้าสวัสดิการดอกเบี้ยเท่ากับเอ็มอาร์อาร์ -1.00% กรณีลูกค้ารายย่อยทั่วไป ดอกเบี้ยเท่ากับเอ็มอาร์อาร์ -0.50% กรณีกู้ซื้ออุปกรณ์และสิ่งอำนวยความสะดวกที่เกี่ยวเนื่องกับที่อยู่อาศัย ดอกเบี้ยเท่ากับเอ็มอาร์อาร์ (ปัจจุบันอัตราดอกเบี้ยเอ็มอารอาร์เท่ากับ 6.75%) ให้กู้เพื่อซื้อ ปลูกสร้าง ต่อเติม ซ่อมแซม ไถ่ถอนจำนองจากสถาบัน การเงินอื่น และซื้ออุปกรณ์ที่เกี่ยวเนื่องเพื่อประโยชน์ในการอยู่อาศัยพร้อมกับกู้เพื่อซื้อ หรือไถ่ถอนจำนองนอกจากนี้ ยังได้ปรับเงื่อนไขขยายเพดานปล่อยกู้เป็นไม่เกิน 3 ล้านบาท/ราย จากโครงการแรกที่ทำในปี 2559 จะปล่อยกู้ไม่เกิน 2 ล้านบาท/ราย ทั้งนี้เพื่อสอดคล้องกับราคาบ้านในเขตกรุงเทพฯ และปริมณฑล ซึ่งจะช่วยให้คนมีโอกาสได้มีบ้านได้ง่ายมากขึ้น รวมทั้งไม่จำเป็นต้องเป็นการขอกู้เพื่อซื้อบ้านหลังแรก และสามารถรีไฟแนนซ์สินเชื่อบ้านจากธนาคารอื่นมาที่ ธอส.ได้ แต่ไม่ให้ลูกหนี้เก่าของธนาคารรีไฟแนนซ์วงเงินกู้เดิม "สินเชื่อบ้านฟอร์ โฮม เป็นโครงการช่วยผู้มีรายได้น้อย ขยายวงเงินจาก 1 หมื่นล้านบาทในปีก่อน มาปีนี้ปล่อยกู้เพิ่มอีก 1 หมื่นล้านบาท ดอกเบี้ยผ่อนปรนเฉลี่ย 3 ปี เพียง 3.43% และยังผ่อนเกณฑ์เรื่องรายได้หักค่าใช้จ่าย ทำให้ผู้กู้สามารถกู้เงินได้ในวงเงินที่มากขึ้นกว่าเดิมอีก ทั้งได้ขยายเพดานเงินกู้ต่อรายต่อหลักประกันไม่เกิน 3 ล้านบาท ซึ่งสอดคล้องกับความต้องการของลูกค้าและระดับราคาที่อยู่อาศัยในตลาด" นายฉัตรชัย กล่าวทั้งนี้ ยังยกเว้นค่าธรรมเนียมการยื่นกู้ (0.1% ของวงเงินกู้ที่ได้รับอนุมัติ) และค่าจดทะเบียนจำนอง (0.50% ของวงเงินกู้ตามสัญญากู้เงิน)นายฉัตรชัย กล่าวอีกว่า สำหรับ ผู้มีรายได้น้อย และกลุ่มอาชีพอิสระ ธนาคารเตรียมพิจารณาขยายโครงการบ้านสานรัก จากเดิมที่มีวงเงินปล่อยกู้ 8,000 ล้านบาท และได้ขยายไปอีก 2 หมื่นล้านบาทอย่างไรก็ตาม ล่าสุดมียอดขอ สินเชื่อเต็มวงเงิน 2.8 หมื่นล้านบาทแล้ว ดังนั้นธนาคารเตรียมขยายวงเงินเพิ่มอีก 1 หมื่นล้านบาท รองรับความต้องการของผู้มีรายได้น้อยกู้ซื้อบ้านได้ในราคาไม่เกิน 2 ล้านบาท อัตราดอกเบี้ย ปีที่ 1-2 เท่ากับ 2.99% ปีที่ 3-4 เท่ากับ 4.00%